open-index/open-wikipedia-markdown huggingface dataset:
Regions Morgan Keegan Championships and the Cellular South Cup 2009

**[[Regions Morgan Keegan Championships and the Cellular South Cup]] [[2009]]** bol spoločný tenisový turnaj mužov a žien, ktorý sa konal v dňoch od 16. do 22. februára 2009 na otvorených dvorcoch s tvrdým povrchom v americkom Memphise. Titul v dvojhre získal Američan Andy Roddick, ktorý vo finále porazil Čecha R. Štěpánka. Bol to jeho 27. titul v dvojhre na okruhu ATP. Titul vo štvorhre získali Američan Mardy Fish a Bahamčan Mark Knowles, ktorí vo finále porazili americko-slovenský pár Travis Parrott, Filip Polášek. Pre M. Fisha to bol piaty a pre M. Knowlesa 51. titul vo štvorhre na okruhu ATP. Titul v dvojhre žien získala Bieloruska Viktoria Azarenková, ktorá vo finále porazila Dánku Caroline Wozniacku. Bol to jej druhý titul v dvojhre na okruhu WTA. Titul vo štvorhre žien získali Bieloruska Viktoria Azarenková a Dánka Caroline Wozniacka, ktoré vo finále porazili ukrajinsko-holandský pár Juliana Fedaková, Michaëlla Krajiceková. Pre obe tenistky to bol druhý titul vo štvorhre na okruhu WTA. 

## Víťazi
### Dvojhra mužov

** [[Andy Roddick]]** vs.  Radek Štěpánek 7-5 7-5

### Dvojhra žien

** [[Viktoria Azarenková]]** vs.  Caroline Wozniacka 6-1 6-3

### Štvorhra mužov

** [[Mardy Fish]] /  [[Mark Knowles]]** vs.  Travis Parrott /  Filip Polášek 7-67 6-1

### Štvorhra žien

** [[Viktoria Azarenková]] /  [[Caroline Wozniacka]]** vs.  Juliana Fedaková /  Michaëlla Krajiceková 6-1 7-62

## Externé odkazy
* Oficiálne stránky turnaja


Kategória:Regions Morgan Keegan Championships and the Cellular South Cup
Kategória:ATP World Tour 2009
Kategória:WTA Tour 2009
Sinus Meridiani

**Sinus Meridiani** je oblasť na povrchu Marsu, južne od rovníka planéty. Bola pomenovaná francúzskym astronómom Camillom Flammarionom v 70-tych rokoch 19. storočia.

## História pozorovaní
Menom **Sinus Meridiani** bola nazvaná typická albedo štruktúra Marsu. Predchádzajúci astronómovia, hlavne nemecký tím Wilhelm Beer a Johann Heinrich Mädler a talian Giovanni Schiaparelli, si zvolili presný bod na Marse, ktorý určili ako miesto nultého poludníka, keď zakresľovali svoje pozorovania. Akceptovaním návrhov, že temné miesta na povrchu sú moria a oceány, Flammarion pomenoval temné miesto v bode **Sinus Meridiani** ako "Meridiani Bay"  (Zátoka Meridiani), keď pracoval na svojej analýze všetkých starších pozorovaní Marsu.

Od obletu a fotografovania z obežnej dráhy Marsu sa začali tmavé miesta na povrchu premenovávať, aby odrážali skutočnosť podľa topografie. Sinus Meridiani bol podľa toho premenovaný na **Terra Meridiani** (Poludníková pevnina). Napriek tomu sa dnes používajú obe, aj staršie aj novšie označenie. U.S. Geological Survey označili starý názov ako zovšeobecnený.

## Meridiani Planum
Názov Meridiani Planum (Poludníková planina) sa vzťahuje špeciálne na miesto pristátia Mars Exploration Rover Opportunity v západnej časti Sinus Meridiani. Toto miesto bolo zvolené tímom Mars Exploration Rover pre jeho plochú charakteristiku bez skál, ale aj preto, lebo toto miesto vykazovalo spektrálny výskyt hematitu, ktorý je často znakom usadenín vodného prostredia.

## Pozri aj
* Areografia
* Mars Exploration Rover
* Opportunity

## Externé odkazy

* Mapa Google Mars zamierená na Terra Meridiani
* Objavy planetárneho výskumu : Mars 

kategória:Areografia
Copa Sony Ericsson Colsanitas 2009

**Copa Sony Ericsson Colsanitas 2009** bol tenisový turnaj žien, ktorý sa konal v dňoch  od 16. do 22. februára 2009  na otvorených antukových dvorcoch v kolumbijskom meste Bogota. Titul v dvojhre žien získala Španielka María José Martínezová Sánchezová, ktorá vo finále porazila Argentínčanku G. Dulkovú. Bol to jej prvý titul v dvojhre na okruhu WTA.  Titul vo štvorhre žien získali Španielky Nuria Llagosterová Vivesová a María José Martínezová Sánchezová, ktoré vo finále porazili argentínsko-taliansky pár Gisela Dulková, Flavia Pennettová. Pre obe tenistky to bol šiesty titul vo štvorhre na okruhu WTA.

## Víťazi
### Dvojhra žien

** [[María José Martínezová Sánchezová]]** vs.  Gisela Dulková 6-3 6-2

### Štvorhra žien

** [[Nuria Llagosterová Vivesová]] /  [[María José Martínezová Sánchezová]]** vs.  Gisela Dulková /  Flavia Pennettová 7-5 3-6 10-7

## Externé odkazy
* Oficiálna stránka turnaja


Kategória:WTA Tour 2009
Meridiani Planum

**Meridiani Planum** je planina nachádzajúca sa 2 stupne južne od rovníka Marsu (so stredom na 0,2°S 357,5°V) v najzápadnejšej časti Terra Meridiani. Nachádzajú sa tu vzácne výskyty sivého kryštalického hematitu. Na Zemi sa hematit najčastejšie formuje v horúcich prameňoch alebo v stojacich vodách, z toho dôvodu mnohí astronómovia veria, že hematit v Meridiani Planum môže byť dôkazom starodávnych horúcich prameňov alebo oblasťou, ktorá sa vyznačovala tekutou vodou. Hematit je súčasťou vrstvených usadených hornín hrubých približne 200 až 800 m. Ďalšie štruktúry v Meridiani Planum sú z vulkanického bazaltu alebo krátery.

## Mars rover Opportunity
[thumb|right|250px|Ložiská hematitu v Meridiani Planum mapované z [Obežná dráha|obežnej dráhy z Opportunity]]
V roku 2004 sa Meridiani Planum stala miestom pristátia druhej NASA misie Mars Exploration Rover, pomenovanej Opportunity. Tiež bola navrhnutá ako oblasť pristátia pre Mars Surveyor 2001 Lander, ktorá však bola zrušená po neúspechu misií Mars Climate Orbiter a Mars Polar Lander.

Výsledky z Opportunity naznačovali, že miesto pristátia bolo v minulosti počas dlhého časového obdobia impregnované tekutou vodou, s pravdepodobne vysokou slanosťou a kyslosťou. Črty oblasti zahŕňajú aj sedimenty, prítomnosť malých okrúhliakov, na ktorých je jasne viditeľné zhutňovanie a tiež dutiny vo vnútri kameňov, prítomnosť  veľkého množstva síranu horečnatého a ďalších minerálov bohatých na síru vo forme síranov ako napríklad jarosit.

## Krátery vo vnútri Meridiani Planum
thumb|right|250px|Skalnatá oblasť v blízkosti kráteru Beagle
* Airy - 40 km v priemere, asi 375 km od *Opportunity*
* Airy-0 - leží vo vnútri kráteru Airy a definuje nultý poludník
* Argo - navštívený *Opportunity*
* Beagle - navštívený *Opportunity*
* Beer
* Eagle - 30 m v priemere, miesto pristátia *Opportunity*
* Emma Dean - navštívený *Opportunity*
* Endurance - navštívený *Opportunity*
* Erebus - navštívený *Opportunity*
* Mädler
* Victoria - navštívený *Opportunity*, 750 m v priemere
* Vostok - navštívený *Opportunity*

## Pozri aj

* Zoznam nížin na Marse
* Areografia
* Opportunity

## Iné projekty

## Externé odkazy
* Mapa Google Mars - zamierená na Meridiani Planum
* Sedimentáne usadeniny v Sinus Meridiani 

Kategória:Nížiny na Marse
Majstrovstvá sveta v biatlone 2009

**Majstrovstvá sveta v biatlone 2009** sa konali v Phjongčhangu, v Kórejskej republike od 14. do 22. februára 2009. Tieto majstrovstvá sa po prvýkrát v histórii konali v Ázii.

Všetky výsledky sa rátali aj do Svetového pohára 2008/09.

## Harmonogram

## Medailové umiestnenie
### Muži

### Ženy

### Miešané

## Medailové poradie
### Krajiny
Stav k: 22. február 2009, 13:30 SEČ

### Pretekári

## Poznámky
#  počet trestných kôl + počet dobíjaní počet trestných kôl + počet dobíjaní

## Externé odkazy
* Oficiálna stránka  


Kategória:Majstrovstvá sveta v biatlone

Biatlon
Patrick Ortlieb

**Patrick Ortlieb** (* 17. máj 1967, Bregenz, Rakúsko) je bývalý rakúsky lyžiar. 

Svoje prvé preteky vo Svetovom pohári vyhral 18. decembra 1993. Celkovo vyhral štyri preteky Svetového pohára. Špecializoval sa na kĺzavé disciplíny.

## Víťazstvá vo Svetovom pohári

## Externé odkazy
*
*

Kategória:Rakúski alpskí lyžiari
Kategória:Rakúski olympijskí víťazi
Kategória:Osobnosti z Bregenzu
Martin Gründling

**Martin Gründling** (13. február 1987, Holíč) je bývalý slovenský hokejový obranca.

Martin Gründling začal s hokejom ako desaťročný. Od 10 do 18 rokov hral za HK 36 Skalica. V roku 2005 bol draftovaný do najvyššej kanadskej juniorskej súťaže WHL (Western Hockey League), ako prvý Slovák v poradí. Pôsobil v klube Moose Jaw Warriors, kde odohral dve sezóny. V sezóne 2007/08 sa vrátil do Skalice. Pred sezónou 2011/12 prestúpil do českej extraligy do mužstva HC Energie Karlovy Vary.  

Martin Gründling reprezentoval Slovensko na troch majstrovstvách sveta: osemnásťročných a dvakrát na Majstrovstvách sveta juniorov (2006 a 2007) a v roku 2008 bol nominovaný do reprezentácie na Majstrovstvá sveta.

## Externé odkazy
* 
* rozhovor na stránke HK 36 Skalica

Kategória:Žijúci ľudia
Kategória:Osobnosti z Holíča
Kategória:Slovenskí hokejisti
Kategória:Hráči HC Banská Bystrica
Kategória:Hráči HC Karlovy Vary
Kategória:Hráči HK Skalica
High School Musical 2

***High School Musical 2*** je druhá časť z filmovej série ''High School Musical''. Film mal premiéru 14. augusta 2007 v Disneylande v Kalifornii.

## Dej
Na East High v Albaquerku je koniec školského roka. Sharpey (Ashley Tisdalová) a Ryan (Lucas Grabeel) Evansovci plánujú letný pobyt v Lava Springs – hotelovom rezorte ich otca. Sharpey chce prekaziť lásku mladého basketbalistu Troya Boltona (Zac Efron) a usilovnej študentky Gabrielly Montezovej (Vanessa Hudgensová), preto pozve Troya do Lava Springs pracovať. 

## Soundtrack
* „What Time Is It?“ 
* „Fabulous“ 
* „Work This Out“ 
* „You Are the Music in Me“ 
* „Humuhumunukunukuapua'a“ 
* „I Don't Dance“ 
* „Gotta Go My Own Way“ 
* „Bet On It“ 
* „Everyday“ 
* „All for One“

Kategória:Filmy USA
Kategória:Filmy z 2007
Kategória:Filmové muzikály
Kategória:Filmy podľa názvu
Champagne

**Champagne** (prídavné meno znie *champanský*, teda bez g) môže byť:

* obec vo Francúzsku v departemente Eure-et-Loir, pozri Champagne (Eure-et-Loir)
* administratívny región vo Francúzsku, predtým grófstvo, pozri Champagne-Ardenne 
* vinársky región vo Francúzsku, známy najmä svojim perlivým vínom, pozri Champagne (vinohradnícka oblasť)
Maďarské národné hokejové mužstvo

**Maďarské národné hokejové mužstvo** reprezentuje Maďarsko na hokejových podujatiach, napr. na Majstrovstvách sveta. Trénerom je bývalý kanadský hokejista Edmontonu Oilers (vo WHA) a Vancouveru Canucks (v NHL), účastník Zimných olympijských hier 1980 a v rokoch 1991 až 1997 asistent trénera Edmontonu Oilers v NHL Kevin Primeau.

V tridsiatych rokoch 20. storočia maďarské národné hokejové mužstvo patrilo na základe výsledkov na majstrovstvách sveta medzi desať najlepších na svete. Veľmi cenný výsledok uhralo na Majstrovstvách sveta 1938 v Prahe, keď dokázalo remizovať s Kanadou .

19. apríla 2008 sa Maďarsko po 70 rokoch dostalo späť na Majstrovstvách sveta A-divízie. Bol to historický úspech novodobého maďarského hokeja.

Prvý zápas na MS 2009 proti Slovensku prehralo , keď dostalo gól 13 sekúnd pred koncom riadneho hracieho času.

## Referencie

## Externé odkazy
* Maďarská reprezentácia na stránke IIHF.com


Maďarsko
Muži
MiG

**AO Ruská korporácia pre stavbu lietadiel „MiG“** (; skratka: ) je ruský, bývalý sovietsky výrobca vojenských lietadiel. Firma sa špecializuje na vývoj a výrobu stíhačiek. 

Označenie MiG je skratkou pre mená konštruktérov Mikojana a Gureviča, ktorých konštrukčná kancelária tieto lietadlá projektovala. Dnes je hlavným konštruktérom Anatolij Belov.

V roku 2006 ruská vláda spojila Mikojan-Gurevič so spoločnosťami Iliušin, Irkut, OKB Jakovleva, Suchoj a Tupolev do novej štátnej akciovej spoločnosti, ktorá nesie názov Zjednotená korporácia pre stavbu lietadiel.

## Iné projekty

## Externé odkazy
* http://www.aviation.ru/MiG/ 
* domovská webová stránka výrobcu  (rusky/anglicky)
* Ruské letecké múzeum  MiG   (angl.)
* Kamufláže lietadiel MiG 

Kategória:Objediňonnaja Aviastroiteľnaja Korporacija
Kategória:Výrobcovia lietadiel zo Sovietskeho zväzu
Modifikovaná Mercalliho stupnica

**Modifikovaná Mercalliho stupnica** skrátene (MM) sa používa na určenie veľkosti zemetrasenia, podľa jeho účinku, resp. intenzity pôsobenia na zemský povrch, ľudí, prírodné objekty a stavby. Má 12 stupňov, I. pre najslabšie a XII. pre najsilnejšie zemetrasenia. Mercalliho stupnica je založená na miere poškodenia, ktorú pozorovalo veľké množstvo ľudí a má preto obmedzené použitie (napríklad nemožno s ňou hodnotiť zemetrasenia v neobývaných oblastiach). Je obdobná so stupnicami MSK-64 (používaná v bývalom východnom bloku) ako aj EMS-92 a EMS-98 (zavedené v Európe Európskou seizmologickou komisiou).

## Vývoj Mercalliho stupnice
Mercalliho stupnica vznikla pôvodne z desaťstupňovej Rossi-Forelovej stupnice, ktorú upravil taliansky vulkanológ Giuseppe Mercalli v rokoch 1883 a 1902. Pôvodná *Mercalliho stupnica* mala 10 stupňov.

V roku 1902 bola 10 stupňová Mercalliho stupnica rozšírená na 12 stupňom talianskym fyzikom Adolfom Cancanim. Neskôr ju kompletne prerobil nemecký geofyzik August Heinrich Sieberg a stala sa tak známa ako *Mercalli-Cancani-Siebergova stupnica* (MCS). Mercalli-Cancani-Siebergovu stupnicu neskôr preložili do angličtiny a publikovali Angličania Harry O. Wood a Frank Neumann v roku 1931 ako *Mercalli-Wood-Neumanovu* (MWN) stupnicu. Posledné zásahy do stupnice urobil Charles Richter. Dnes sa stupnica volá Modifikovaná Mercalliho stupnica, známa je aj pod skratkou MM.

## Stupnica

Kategória:Seizmológia
Kategória:Stupnice
Mercalliho stupnica, modifikovaná
Svätý František

**Svätý František** môže byť:

* František z Assisi (1181 – 1226), zakladateľ rádu františkánov
* František z Paoly (1416 – 1507)
* František Xaverský (1506 – 1552), katolícky misionár, spoluzakladateľ Spoločnosti Ježišovej
* František Borgia (1510 – 1572), španielsky jezuita
* František Solanus (1549 – 1610), španieklsky misionár v Južnej Amerike
* František Caracciolo (1563 – 1608), taliansky kňaz
* František Saleský (1567 – 1622), francúzsky biskup v Ženeve
* František Ferdinand de Capillas (1607 – 1648), kastílsky dominikánsky misionár v Číne
* František de Geronimo (1642 – 1716), taliansky jezuita
* animovaný seriál:
** americký animovaný seriál z roku 1996, pozri Svätý František (seriál z roku 1996)
** taliansky animovaný seriál z roku 2003, pozri Svätý František (seriál z roku 2003)
Syrtis Major Planum

**Syrtis Major Planum** je "čierna škvrna" (albedo štruktúra) nachádzajúca sa na hranici medzi severnými nížinami a južnými pohoriami Marsu. Bola objavená na základe informácií z misie Mars Global Surveyor, z ktorých sa zistilo,že ide o štítový vulkán. Predtým sa verilo, že ide o rovinu, preto sa nazývala **Syrtis Major Planitia**. Čiernu farbu má kvôli prítomnosti bazaltových vulkanických hornín a relatívnemu nedostatku popola.

## Geografia a geológia
Syrtis Major má centrum na súradniciach 8,4°S, 69,5°V, rozširuje sa  na sever od rovníka planéty s rozpätím  zo západu na východ. Je obklopená obrovským úbočím od západného okraja Aerie so spádom  až po východný okraj Isidis Planitia. Táto oblasť zahŕňa masívnu klenbu vysokú až  na súradnici 310&nbsp;°Z. Na väčšine povrchu Syrtis Major je sklon menší ako 1&nbsp;°, ide o oveľa menšiu inklináciu ako v oblasti Tharsis. Ide o oblasť s rozlohou 350 x  severojužného pretiahnutia, ktorá obsahuje kaldery Nili Patera a Meroe Patera s približnou hĺbkou . Dno týchto kaldier nie je na úrovni terénu obklopujúceho Syrtis Major. Dno Nili Patera obsahuje menej kráterov, pretože je mladšia. Väčšina hornín v Nili Patera je čadičového pôvodu, objavili sa aj stopy dacitu. Merania gravitačného poľa objavili gravitačnú anomáliu s centrom v súbore kaldier. Predpokladá sa, že ide o 600 x  rozľahlý, severojužným smerom pretiahnutý, vyhasnutý magmatický kozub pod povrchom, ktorý obsahuje ťažké minerály (pravdepodobne ide o pyroxény, prítomnosť olivínu tiež nie je vylúčená) vyzrážané z magmy ešte pred erupciou. Množstvo kráterov určuje približný vek Syrtis Major na skorú hesperiansku epochu.

## Objav a pomenovanie
Názov Syrtis Major je odvodený od klasického rímskeho mena *Syrtis maior* pre záliv Sidra na pobreží Líbya.

Syrtis Major bola prvá zdokumentovaná povrchová štruktúra na inej planéte. Objavil ju Christiaan Huygens, ktorý ju zahrnul do svojich nákresov Marsu v roku 1659. Táto štruktúra bola pôvodne známa ako **Hourglassovo More**, ale dostala rôzne mená od rôznych kartografov. V roku 1840 vytvoril Johann Heinrich von Mädler zo svojich pozorovaní mapu Marsu, kde ju pomenoval ako **Atlantický kanál**. V mape od Richarda Proctora z roku 1867 je pomenovaná ako **Kaiserovo more** (podľa Fredericka Kaisera). Camille Flammarion ju pomenoval ako **Mer du Sablier**. Názov **Syrtis Major** zvolil Giovanni Schiaparelli, keď vytvoril mapu na základe pozorovaní počas priblíženia Marsu k Zemi v roku 1877.

## Pozri aj
* Zoznam nížin na Marse

## Externé odkazy
* Mapa Google Mars - Syrtis Major Planum 

Kategória:Nížiny na Marse
Čang C’-i

**Čang C’-i** alebo **C’-i Čangová** (čín. 章子怡 - ); * 9. február 1979, Peking, Čína) je čínska filmová herečka.
 
Vo veku 11 rokov Čang C’-i nastúpila do Pekinskej tanečnej akadémie a vo veku 15 rokov nastúpila do čínskej Centrálnej dramatickej akadémie.

## Filmografia

## Externé odkazy
* C’-i Čangová na IMDB (EN) 
* C’-i Čangová na ČSFD 

Kategória:Čínske filmové herečky
Kategória:Čínske dabingové herečky
Kategória:Čínski tanečníci
Kategória:Osobnosti z Pekingu
Kategória:Držitelia ceny Independent Spirit Award
Majstrovstvá sveta v biatlone 2009 – Šprint mužov na 10 km

**Šprint mužov na 10 kilometrov** bola jedna z 5 mužských disciplín na Majstrovstvách sveta v biatlone 2009. Súťažílo sa v Phjongčhangu, 14. februára. S náskokom 1,2 sekundy vyhral Nór Ole Einar Bjørndalen pred Larsom Bergerom. Tretí skončil ďalší Nór Halvard Hanevold so stratou 12,5 sekundy na víťaza.

Najlepší zo Slovákov skončil Pavol Hurajt na 20. mieste.

## Výsledky

## Referencie
* Výsledky 

Muži, Šprint na 10 kilometrov
Cassini (kráter)

**Cassini** je kráter na Marse pomenovaný na počesť talianskeho astronóma Giovanniho Cassiniho. Má približne 415 km v priemere a nachádza sa na súradniciach 327,9°Z 23,8°S.

## Pozri aj
* Impaktný kráter
* Zoznam kráterov na Marse

## Iné projekty

Kategória:Impaktné krátery na Marse
Majstrovstvá sveta v biatlone 2009 – Šprint žien na 7,5 km

**Šprint žien na 7,5 kilometrov** bola jedna z 5 ženských disciplín na Majstrovstvách sveta v biatlone 2009. Súťažílo sa v Phjongčhangu, 14. februára. S náskokom 9,9 sekundy vyhrala Nemka Kati Wihlemová pred krajankou Simone Hauswaldovou. Tretia skončila Oľga Zajcevová z Ruska so stratou 27,1 sekundy na víťazku.

Najlepšia zo Sloveniek skončila Anastasia Kuzminová na 7. mieste.

## Výsledky

## Referencie
* Výsledky 

Ženy, Šprint na 7,5 kilometrov
Chameleón jemenský

**Chameleón jemenský** () je druh veľkého chameleóna žijúceho v hornatých oblastiach Jemenu a Saudskej Arábie. 

Obýva vlhké a krovinaté a lesnaté miesta. Žije samotárskym životom, dožíva sa veku piatich až šiestich rokov.

Živí sa hmyzom, mláďatami drobných stavovcov a občas aj rastlinnou stravou.

Samičky kladú niekoľkokrát do roka okolo tridsať vajíčok, ktoré zahrabávajú do zeme. Mláďatá sa liahnu po piatich mesiacoch.

Samec má ako základnú farbu zelenú, ktorá sa v závislosti od nálady mení zo svetlej citrónovej zelenej do jednoliatej tmavej olivovej až hnedej. Zelená základná farba je prerušovaná pruhmi a škvrnami žltej, hnedej a modrej. Nerozmnožujúce sa samice a mladé chameleóny majú obvykle jednotnú zelenú farbu s bielymi fľakmi. Rozmnožujúce sa a gravidné samice sú výrazne temne zelené s modrými a žltými škvrnami. Výraznosť týchto znakov závisí od niekoľkých faktorov, okrem iného aj od zdravia, nálady a teploty jaštera. Okolie na ich farbu nemá skoro žiadny vplyv.

Tento chameleón má mimoriadne dlhý jazyk, ktorý je prispôsobený na lapanie koristi. Jeho oči sú nezávisle pohyblivé. Prsty na nohách mu zrastajú do skupín. Chvost má tiež dlhý a silný. Dokáže na ňom visieť bez držania nohami aj s nimi.

## Iné projekty

## Externé odkazy
* Chameleón jemenský 
* Chameleón jemenský na biolibu

Kategória:Chameleónovité
Kategória:Najmenej ohrozené druhy
Barclays Dubai Tennis Championships 2009

**[[Barclays Dubai Tennis Championships]] [[2009]]** bol spoločný tenisový turnaj mužov a žien, ktorého ženská časť sa konala od 16. do 21. februára 2009 a mužská časť v dňoch od 23. do 28. februára 2009 na otvorených dvorcoch s tvrdým povrchom v hlavnom meste Spojených arabských emirátov meste Dubaji. Vedenie okruhu v reakcii na neudelenie víz izraelskej tenistke Šachar Peerovej uvažovalo o zrušení celého turnaja, nakoniec však rozhodlo o jeho uskutočnení s tým, že sa celou udalosťou ešte bude zaoberať. Nakoniec turnaj dostal pokutu 300&nbsp;000 amerických dolárov. Na protest proti neudeleniu víz sa americký tenista Andy Roddick odhlásil z turnaja.

Titul v dvojhre získal Srb Novak Đoković, ktorý vo finále porazil Španiela D. Ferrera. Bol to jeho 12. titul v dvojhre na okruhu ATP. Titul v dvojhre žien získala Američanka Venus Williamsová, ktorá vo finále porazila Francúzku V. Razzanovú. Bol to jej 40. titul v dvojhre na okruhu ATP. Titul vo štvorhre získali Juhoafričan Rik De Voest a Rus Dmitrij Tursunov, ktorí vo finále porazili česko-švédsky pár Martin Damm, Robert Lindstedt. Pre R. De Voesta to bol druhý a pre D. Tursunova tretí titul vo štvorhre na okruhu ATP. Titul vo štvorhre žien získali Zimbabwčanka Cara Blacková a Američanka Liezel Huberová, ktoré vo finále porazili rusko-poľský pár Marija Kirilenková, Agnieszka Radwańská. Pre C. Blackovú to bol 48. a pre L. Huberovú 36. titul vo štvorhre na okruhu WTA.

## Víťazi
### Dvojhra mužov

** [[Novak Đoković]]** vs.  David Ferrer 7-5 6-3

### Dvojhra žien

** [[Venus Williamsová]]** vs.  Virginie Razzanová 6-4 6-2

### Štvorhra mužov

** [[Rik De Voest]] /  [[Dmitrij Tursunov]]** vs.  Martin Damm /  Robert Lindstedt 4-6 6-3 10-5

### Štvorhra žien

** [[Cara Blacková]] /  [[Liezel Huberová]]** vs.  Marija Kirilenková /  Agnieszka Radwańská 6-3 6-3

## Externé odkazy
* Oficiálna stránka turnaja

## Referencie


Kategória:Dubai Tennis Championships
Kategória:ATP World Tour 2009
Kategória:WTA Tour 2009
Burning Witch

**Burning Witch** bola americká doom metalová skupina zo Seattlu.

## História
Skupina vznikla v roku 1995 po rozpade Thorr’s Hammer. Bývalí členovia mali jasný úmysel prekonať svoj predošlý projekt (v tvrdosti výrazu), pripojili sa k nim basgitarista G. Stuart Dahlquist a spevák Edgy 59. Následne Greg Anderson skupinu opustil (bez toho aby s nimi nahral zamýšľanú nahrávku) a pripojil sa ku Goatsnake. V roku 1996 skupina spolu s producentom Stevom Albinim nahrala skladby na svoj debutový EP *Towers...*. Album vyšiel ako 12" LP vo vydavateľstve Slap A Ham. Podobne ako predtým Thorr’s Hammer, stala sa nahrávka okamžite senzáciou. Po nahratí EP skupinu opustil bubeník Jamie Sykes, nahradil ho B.R.A.D. S novým bubeníkom skupina nahrala EP *Rift.Canyon.Dreams*, krátko po jeho nahratí sa rozpadla, nahrávka vyšla ako 12" LP. V roku 1998, krátko po rozpade vyšiel vo vydavateľstve Southern Lord album *[[Crippled Lucifer]]* ako výber z oboch EP. V roku 2008 vyšla jeho 2CD reedícia doplnená o dovtedy nevydané skladby a teda obsahuje všetky skladby ktoré skupina nahrala.

## Štýl
Allmusic: „...extrémna hudba, jedna z absolútne najpomalších, najhlbších skupín. Temnejšia než doom metal, strašidelnejšia než sludge, Burning Witch odhaľuje najskrytejšie zákutia negativizmu a skľúčenosti.“Domovské vydavateľstvo o štýle skupiny píše: „Štýl, prístup Burning Witch je veľmi pomalý, bolestný a ťažký ...vytvorili niečo v tom čase unikátne. Ultraťažké, temné minimalistické riffy, hrmotná basa a zmorené bojové bicie sa stretávajú s vokálom, ktorý meniaci sa medzi nosovým, melodickým hlasom k brutálnemu, mučením šialenému vresku/jačaniu. Burning Witch bola skutočne prvá skupina ktorá spojila temnú atmosféru black metalu s mučivým doom metalom.“NME: „...táto US doom metalová kombinácia mučivého vokálu, ultrapomalého tempa a feedbackom zliatych riffov vytvorila absolútne znepokojivú fascinujúcu záležitosť.“

## Význam
„Šlo o jednu z kľúčových skupín, ktorá kombinovala seriózny záujem v metale ako umeleckej forme s temnými textami a inovatívnym drone štýlom (podobne ako dávnejšie Velvet Underground alebo indiánskou hudbou ovplyvnený skladateľ La Monte Young).“

## Diskografia
* 1996 *Towers...*
* 1998 *Rift.Canyon.Dreams*
* 1998/2008 *[[Crippled Lucifer]]*
* 2011 *Burning Witch Box Set*

## Poznámky


## Referencie


Kategória:Doommetalové hudobné skupiny
Kategória:Heavymetalové hudobné skupiny USA
Kategória:Hudobné skupiny z 1995
Zámok Blois

right|thumb|Hlavný vstup
right|thumb|Zámok Blois
**Zámok Blois** () leží v rovnomennom meste vo francúzskom departemente Loir-et-Cher na severnom brehu rieky Loiry. Je to bývalá rezidencia niekoľkých francúzskych kráľov. 

V roku 1429 tu remešský arcibiskup požehnal Johanke z Arku, ktorá potom na čele vojska zamierila smerom k Orléans, aby ho vyslobodila z anglických rúk.

Zámok bol postavený uprostred mesta Blois, ktoré tak prakticky ovládal. Pozostáva z niekoľkých budov postavených od 13. do 17. storočia okolo centrálneho nádvoria. Najznámejším architektonickým prvkom zámku je špirálovité schodište v krídle  Františka I.

## Iné projekty

## Externé odkazy
* oficiálna stránka 

## Zdroj

Blois
Kategória:Kráľovské sídla vo Francúzsku
Blois
Kategória:Stavby v departemente Loir-et-Cher
Blois

**Blois** je francúzske mesto v departemente Loir-et-Cher, v regióne Centre-Val de Loire, na severnom a v menšej miere aj južnom brehu rieky Loire  medzi Orléans a Tours. V roku 1999 malo 51 832 obyvateľov.

## Poloha
Mesto má rozlohu . Najvyšší bod je položený  a najnižší bod 

## Obyvateľstvo
Počet obyvateľov je  ().

Nasledujúci graf zobrazuje vývoj počtu obyvateľov v meste.

## Osobnosti mesta
* Štefan z Blois (* cca 1045 – † 1102), gróf z Blois a Chartres, jeden z vodcov prvej križiackej výpravy 
* Štefan III. z Blois (* cca 1096 – † 1154), posledný normanský kráľ Anglicka
* Ľudovít XII. (* 1462 – † 1515), francúzsky kráľ
* Renáta Francúzska (* 1510 – † 1575), dcéra Ľudovíta XII. a Anny Bretónskej
* Antoine Boësset (* 1587 – † 1643), skladateľ
* Denis Papin (* 1647 – † cca 1712), matematika  fyzik, vynálezca Papinovho hrnca
* Ange-François Fariau de Saint-Ange (* 1747 – † 1810), básnik, prekladateľ a akademik
* Augustin Thierry (* 1795 – † 1856), historik a esejista
* René Guénon (* 1886 – † 1951), spisovateľ, filozof, metafyzik
* Philippe Ariès (* 1914 – † 1984), historik

## Partnerské mestá
*  Huế, Vietnam, 2007
*  Lewes, Spojené kráľovstvo, 1963
*  Sighişoara, Rumunsko, 1995
*  Urbino, Taliansko, 2003
*  Waldshut-Tiengen, Nemecko, 1963
*  Weimar, Nemecko, 1995

## Referencie


## Pozri aj
*Zoznam obcí departementu Loir-et-Cher
* Zámok Blois

## Zdroj
* 
* Insee - departement Loir-et-Cher


Kategória:Mestá v regióne Centre-Val de Loire
Kategória:Obce v departemente Loir-et-Cher
Ženská štvorhra na Barclays Dubai Tennis Championships 2009

**Ženská štvohra na Barclays Dubai Tennis Championships 2009** sa hrala ako súčasť Barclays Dubai Tennis Championships 2009 od 15. do 21. februára 2009.  Titul získali Zimbabwčanka Cara Blacková a Američanka Liezel Huberová, ktoré vo finále porazili rusko-poľský pár Marija Kirilenková, Agnieszka Radwańská 6-3 6-3. Pre C. Blackovú to bol 48. a pre L. Huberovú 36. titul vo štvorhre na okruhu WTA. 

## Nasadenie

## Odmeny a body do rebríčka

## Výsledky
### Finále

### Horná polovica

### Dolná polovica

## Externé odkazy
* Turnaj na stránkach WTA  

Kategória:Barclays Dubai Tennis Championships 2009
Martina Coleová

**Martina Coleová** (* 1959, Essex) je anglická spisovateľka kriminálnych románov. 

Vo väčšina jej románov je protagonistom žena a antihrdina, mnohé sú zasadené do prostredia írskej komunity v okolí Londýna.

V roku 2006 získala za román *The Take* ocenienie British Book Awards v kategórii *The Crime Thriller of the Year*. 

## Bibliografia
### Originál
*1992 - *Dangerous Lady* (1992)
*1993 - *The Ladykiller* (1993)
*1994 - *Goodnight Lady* (1994)
*1995 - *The Jump* (1995)
*1997 - *The Runaway* (1997)
*1999 - *Two Women* (1999)
*2000 - *Broken* (2000)
*2001 - *Faceless* (2001)
*2002 - *Maura's Game* (2002)
*2003 - *The Know* (2003)
*2004 - *The Graft* (2004)
*2005 - *The Take* (2005)
*2006 - *Close* (2006)
*2007 - *Faces* (2007)
*2008 - *The Business* (2008)

### Slovenský preklad
*2008 - *Blízkosť* / *Close* (Bratislava: Ikar, ISBN 978-80-551-1509-2)

## Externé odkazy

* Oficialna stránka 

Kategória:Narodenia v 1959
Kategória:Anglickí spisovatelia
Chladniho obrazce

**Chladniho obrazce** sú vzory, respektíve obrazce, ktoré vznikajú na tenkej vibrujúcej platni (najlepšie z kovu), ktorá je posiata jemným pieskom, alebo podobným materiálom. Obrazce sa začnú vytvárať, keď je platňa vystavená vibráciám. Obrazce vznikajú a menia sa podľa veľkosti a tvaru platne, podľa frekvencie, zmeny frekvencie, sily, dynamiky vibrácií a iných faktorov. Vibrácie môžeme spôsobiť ťahaním husľového sláčika o hranu platne.

V dôsledku vlastnej rezonancie začne platňa kmitať. Piesok je pri tónoch platne doslova odhadzovaný  a presúva sa na miesta, na ktorých sa nevyskytujú žiadne kmity, vibrácie. Takto sa znázornia hraničné línie stojacích vĺn, ktoré sa vytvárajú na platni.

Chladniho obrazce sú pomenované po Ernstovi Chladnim, ktorý ich uverejnil v roku 1787 v spise "Objavy v teórii zvuku", v ktorom obrazce popísal, a rovnako aj spôsob ako ich možno vyrobiť.

Ľudia boli obrazcami Chladniho tak fascinovaní, že Chladni si mohol zarábať na obživu so svojimi výstupmi ako učiteľ a predvádzač. Dokonca Napoleon povedal: "Tento muž zviditeľnil tóny".

Zakladajúc na týchto poznatkoch, skonštruoval americký učenec Holbrook Curtis  takzvaný "Tonograf" s ktorým tieto obrazce mohol fotograficky zachytiť. Aparát pozostával z kovovej rúrky, ktorá bola ohnutá smerom nahor podobne ako roh byvola, a hore mala zvukový lievik na ktorom bola napnutá membrána. Na nej bol nanesený jemná zmes soli a šmirgľového piesku, a rovnomerne rozprestretý na veľkosť koruny. Ak zazneli tóny vnútri rúry, vytvorila prášková zmes, známe chladniho obrazce, ktoré sa pomocou najnovších fotografických metód dali zachytiť.

## Použitie
Pri konštrukcii muzických nástrojov sa táto metóda používa len zriedkavo. Pritom sa teleso gitary, alebo huslí položí pred reproduktor, ktorý je napojený na  frekvenčný generátor a vysiela určitú frekvenciu.

## Externé odkazy
*Tóny pre oči...? alebo zvukové obrazce  E.F.F. Chladniho
*Chladniho obrazce a vibračné platne - angl. -Java-Applet 
* vlastné kmity okrúhlych platní
*veľké obrázky chladniho obrazcov -  Universita v Ulme
*Video  

Kategória:Akustika
Kategória:Fyzika
Loira (rieka)

right|thumb|Loira na mape Francúzska
**Loira** () je najdlhšia rieka na území Francúzska, ktorým preteká po celej svojej dĺžke.
thumb|Loira v Saint-Nazaire
Loira pramení vo Francúzskom stredohorí (francúzsky Massif central) na južnom úpätí hory
Mont Gerbier de Jonc v nadmorskej výške . Dĺžka rieky je  a plocha jej povodia asi , čo je viac ako pätina rozlohy Francúzska. Vlieva sa do Atlantického oceánu v departemente Loire-Atlantique.

## Významné prítoky
* ľavé prítoky - Allier, Cher, Indre, Vienne
* pravé prítoky - Arroux, Erdre, Furan, Maine

## Vodný režim
Priemerný prietok v Nantes je /s.

## Mestá na rieke
thumb|Loira v Orléans

## Zámky na rieke
V oblasti medzi Orléans a Angers sa nachádza 120 turisticky atraktívnych zámkov, tzv. „zámky pri Loire“ ku ktorým patria napr. Chambord, Chenonceau, Villandry, Blois, Azay-le-Rideau.

## Pozri aj
* Zoznam zámkov na Loire

## Iné projekty

## Zdroj


Kategória:Rieky vo Francúzsku
Kategória:Burgundsko-Franche-Comté
Kategória:Centre-Val de Loire
Kategória:Pays-de-la-Loire
Griphopithecus

**Griphopithecus** je vyhynutý rod hominoidovcov. Vek: 15 až 14 mil. rokov. Jediným druhom je **Griphopithecus suessi**, ktorý zahŕňa nálezy pôvodne označované ako:
*†Griphopithecus alpani (pôvodne Sivapithecus alpani) – Pasalar a Candir v Turecku
*†Griphopithecus suessi (al. Griphopitecus darwini, pôvodne Sivapithecus darwini) – Sandberg v Bratislave – Devínskej Novej Vsi (tunajšie nálezy dali druhu názov)
*†Austriacopithecus weinfurteri – Klein Hadersdorf v Rakúsku
*†Austriacopithecus abeli - Klein Hadersdorf v Rakúsku

## Externé odkazy
*http://anthropology.utoronto.ca/Faculty/Begun/DSA10%20Begun.pdf
*Lukacs B.: OUT OF EUROPE? (NOTES ON HOMINISATION: EUROPEAN VIEWPOINT, HUNGARIAN VIEWPOINT? OR: WHAT WAS RUDAPITHECUS, WHAT IT IS, AND WHAT IT WILL BE?) 
*Begun D. R., Gulec E. & Geraads D.: Dispersal Patterns of Eurasian Hominoids: Implications from Turkey 
*Heizmann E. & Begun D. R.: The Oldest European Hominid

Kategória:Griphopithecidae
Kategória:Dryopitekovité
Angers

**Angers** je mesto na západe Francúzska v departemente Maine-et-Loire a regióne Pays de la Loire. Je centrom aglomerácie, ktorá má 270 000 obyvateľov. Mesto leží na brehu rieky Maine, v blízkosti jej sútoku s Loirou.

Angers bolo hlavným mestom historickej provincie Anjou.

## Vzdelanie
* École supérieure des sciences commerciales d'Angers

## Osobnosti mesta
* Albín z Angers (* cca 470 – † 550), biskup, svätec
* Jean Bodin (* 1530 – † 1596), humanista, právnik, filozof, politik, politológ a ekonóm
* Zacharie Astruc (* 1835 – † 1907), umelecký kritik, novinár, básnik, skladateľ, maliar a sochár
* Valérie Trierweilerová (* 1965), novinárka
* Nicolas Mahut (* 1982), tenista
* Camille Lepageová (* 1988 – † 2014), fotoreportérka

## Partnerské mestá
*  Bamako, Mali, 1974
*  Corpus Christi, Texas, USA
*  Haarlem, Holandsko, 1964
*  Osnabrück, Nemecko, 1964
*  Pisa, Taliansko, 1982
*  Sevilla, Španielsko, 2000
*  Södertälje, Švédsko, 1998
* 20px Yantai, Čína, 2006
*  Wigan, Spojené kráľovstvo, 1988

## Iné projekty

## Zdroj


Kategória:Mestá v Pays-de-la-Loire
Kategória:Obce v departemente Maine-et-Loire
Ženská dvojhra na Barclays Dubai Tennis Championships 2009

**Ženská dvojhra na Barclays Dubai Tennis Championships 2009** sa hrala ako súčasť Barclays Dubai Tennis Championships 2009 od 15. do 21. februára 2009. Titul získala Američanka Venus Williamsová, ktorá vo finále porazila Francúzku V. Razzanovú 6-4 6-2. Bol to jej 40. titul v dvojhre na okruhu WTA.

## Nasadenie

## Odmeny a body do rebríčka

## Výsledky
### Finále

### Horná polovica

### Dolná polovica

## Kvalifikácia

Kvalifikácia sa hrala na dve kolá, z ktorých do hlavnej súťaže postúpilo 8 tenistiek. Z trojice slovenských tenistiek nepostúpila ani jedna. Zuzana Kučová a Lenka Tvarošková prehrali už v prvom kole, Kristína Kučová vypadla v druhom.

### Nasadenie

### Odmeny a body do rebríčka

### Výsledky

## Externé odkazy
* Turnaj na stránkach WTA  

Kategória:Barclays Dubai Tennis Championships 2009
Cesta II. triedy 516 (Slovensko)

**Cesta II. triedy 516** (*II/516*) je cesta II. triedy na Slovensku vedúca z Trenčianskej Teplej do Bánoviec nad Bebravou v Trenčianskom kraji. Dĺžka II/516 je 25,659 km.

## Priebeh
Cesta II/516 sa začína v Trenčianskej Teplej v okrese Trenčín, kde odbočuje z I/61. Následne sa v Trenčianskych Tepliciach križuje s III/1893, križovatkami s III/1894 a III/1895 pokračuje do obce Motešice, kde sa križuje s III/1862 a III/1896. V ďalšej obci, v Horňanoch sa križuje s III/1860.

II/516 prechádza do okresu Bánovce nad Bebravou. Začína sa križovatkami s III/1850 a III/1861 v Dežericiach a končí križovatkou s I/9 asi 1 km od Bánoviec nad Bebravou.

## Zdroje
* Miestopisný priebeh cestných komunikácií (Slovenská správa ciest)

516
Kategória:Doprava v okrese Bánovce nad Bebravou
Kategória:Doprava v okrese Trenčín
Sliver

**Sliver** môže byť:

* novela amerického spisovateľa Ira Levina, pozri Sliver (novela)
* americký film z roku 1993, pozri Sliver (film)
* singel od Nirvany, pozri Sliver (singel)
* druh textilného vlákna, pozri Sliver (vlákno)
Zoznam zámkov na Loire

thumb|center|800px|Mapka Loiry s vyznačenými zámkami

## A
* Ainay-le-Vieil
* Amboise
* Anet
* Angers
* Argy
* Azay-le-Ferron 
* Azay-le-Rideau

## B
* Beauregard
* Bellegarde
* Blois
* Boumois
* Bourdaisière
* Brissac

## C
* Candé
* Clermont
* Clos Lucé 

## F
* Ferté
* Fougères-sur-Bièvre

## G
* Gien
* Gizeux

## CH
* Chambord
* Chamerolles 
* Châteaudun
* Châteauneuf-sur-Loire
* Chaumont
* Chémery
* Chenonceau
* Cheverny
* Chinon

## L
* La Bussière 
* Langeais
* Lavoûte
* Loches
* Lude
* Luynes

## M
* Menars
* Meung-sur-Loire
* Montgeoffroy
* Montpoupon
* Montrésor
* Montreuil-Bellay
* Montrichard
* Montsoreau
* Moulin

## O
* Oiron

## P
* Perrière
* Plessis-Bourré
* Plessis-Macé
* Pont-Chevron

## R
* Reignac
* Rivau

## S
* Saché
* Saint-Brisson
* Sarzay
* Saumur
* Serrant
* Sully-sur-Loire

## T
* Talcy
* Tours
* Troussay

## U
* Ussé

## V
* Valençay
* Verrerie
* Villandry
* Villesavin

## Pozri aj
* Loira (rieka)

## Zdroj


Loira
Zámok Chenonceau

vpravo|náhľad|Zámok Chenonceau
**Chenonceau** () je zámok situovaný cca  juhozápadne od Paríža, neďaleko sútoku riek Cher a Loira. Stojí na mieste pôvodného vodného mlyna, ktorý bol v rokoch 1513 – 1521 nahradený zámkom. V rokoch 1556 – 1559 boli pristavené mostné oblúky, ktoré zámok spojili s druhým brehom rieky. Na oblúkoch je teraz umiestená  dvojpodlažná galéria, kedysi využívaná ako obľúbené miesto spoločenských stretnutí francúzskej aristokracie. Túto prístavbu pravdepodobne iniciovala Katarína Medicejská.

## Zámok šiestich žien
Zámok je niekedy nazývaný „zámok šiestich žien“, pretože bol postupne vo vlastníctve šiestich žien.
* Katarína Briçonnet (1513 – 1547)
* Diane de Poitiers (1547 – 1559)
* Katarína Medicejská (1559 – 1589)
* Lujza Lotrinská (1589 – 1601)
* Madame Dupinová (1733 – 1799)
* Madame Pelouze (1864 – 1913)

## Iné projekty

## Zdroj

Chenonceau, zámok
Chenonceau
Kategória:Vodné hrady a zámky
Kategória:Parky vo Francúzsku
Kategória:Stavby v departemente Indre-et-Loire
Zámok Saumur

right|thumb|Zámok Saumur
**Zámok Saumur** leží vo francúzskom meste Saumur, v departemente Maine-et-Loire.

Pôvodná budova bola postavená v 10. storočí Thibaultom le Tricheur ako súčasť opevnenia proti normanským nájazdom na sútoku riek Loiry a Thouet. V roku 1026 prešla do rúk Fulka III., grófa z Anjou, ktorý ju odkázal svojim príbuzným z rodu Plantagenetovcov. V roku 1067 bola pevnosť zničená a hrad bol prestavaný Henrichom II. Anglickým na konci 12. storočia.

Na začiatku 13. storočia sa Saumur stal majetkom francúzskeho kráľa Filipa II. Augusta. Potom ešte niekoľkokrát zmenil majiteľa.

V roku 1621 tu boli zriadené kasárne a neskôr väzenie.

V prvej polovici 20. storočia mesto Saumur prevzalo hrad a začalo s jeho rekonštrukciou. Bolo tu zriadené múzeum dekoratívnych umení a konské múzeum i múzeum hračiek.

Château de Saumur bol v roku 1862 zapísaný do zoznamu Historických monumentov Francúzska.

## Iné projekty

## Zdroj

Saumur, zámok
Kategória:Gotické stavby vo Francúzsku
Kategória:Stavby v departemente Maine-et-Loire
Morotopithecus

**Morotopithecus** (pomenovaný podľa sídla Moroto v Ugande) je rod hominoidovcov; jediným druhom je † **Morotopithecus bishopi**. Niekedy sa zaraďuje do samostatnej čeľade **Morotopithecidae** alebo pod rod afropitek. Je to jeden z možných fylogenetických predchodcov dnešných ľudoopov, prvý známy hominoidovec so synapomorfickými znakmi dnešných členov hominoidovcov. Datuje sa do obdobia 20,6 miliónov rokov, vážil cca. 40-50 kg a podobal sa ľudoopiciam. 

## Literatúra a externé odkazy
* *Patel, B. A., Grossman, A.:Dental metric comparisons of Morotopithecus and Afropithecus: Implications for the validity of the genus Morotopithecus, 2006
* Nathan M. Younga, Laura MacLatchy: The phylogenetic position of Morotopithecus, 2003
* Morotopithecus bishopi Obrázok nálezu 
* McKenna, Bell: Classification of Mammal: Above the Species Level
* Goodman, M., Czelusniak, J., Page, S. & Meireles: Where DNA Sequences Place Homo sapiens in a Phylogenetic Classification of Primates. 

Kategória:Morotopithecidae
Kategória:Dryopitekovité
Saumur

**Saumur** je mesto na Loire na západe Francúzska v departemente Maine-et-Loire, v regióne Pays-de-la-Loire. Má cca 28 000 obyvateľov.

## Osobnosti mesta
* Coco Chanel (* 1883– † 1971), módna tvorkyňa a zakladateľka značky Chanel
* Fanny Ardantová (* 1949), herečka
* Dominique Pinon (* 1955), herec

## Partnerské mestá
*  Asheville, Severná Karolína, USA
*  Havelberg, Nemecko
*  Ruşeţu, Rumunsko
*  Verden, Nemecko
*  Warwick, Anglicko, Spojené kráľovstvo

## Iné projekty

## Externé odkazy
Oficiálna stránka

## Zdroj

Kategória:Mestá v Pays-de-la-Loire
Kategória:Obce v departemente Maine-et-Loire
Zámok Angers

náhľad|Zámok Angers
**Zámok Angers** () leží v meste Angers západe Francúzska v departemente Maine-et-Loire a regióne Pays de la Loire.

## História
left|thumb|Tapiséria Apokalypsa
Pôvodne na mieste zámku stála galorománska pevnosť, ktorú nechal v 10. storočí Fulko Nerra, gróf z Anjou, prebudovať na hrad. Potom hrad patril Plantagentovcom. Dnešná podoba pochádza z 13. storočia, kedy dal hrad znovu upraviť francúzsky kráľ Ľudovít XI. a vtisol mu obranný charakter umocnený použitím čiernej bridlice kombinovanej s bielym bretónskym granitom.

Mohutné veže boli znížené na úroveň hradieb v 16. storočí počas náboženských vojen. V pôvodnej výške je len jedna zo sedemnástich veží – *Tour du Moulin*. Dochovala sa kráľovská kaplnka z 15. storočia, kedy vládol hradu René z Anjou a mal v záhradách zverinec plný exotických zvierat.

Zo  14. storočia sa čiastočne zachovala Tapiséra Apokalypsy zhotovená na želanie Ľudovíta z Anjou. Pôvodné rozmery tapisérie boli  na šírku a  na dĺžku.

## Zdroj

## Iné projekty

Angers, zámok
Kategória:Gotické stavby vo Francúzsku
Kategória:Stavby v Angers
Zámok Amboise

right|thumb|zámok Amboise
**Zámok Amboise** () vyčnieva z malého francúzskeho mesta Amboise na Loire v departemente Indre-et-Loire. Patrí ku kultúrno-historicky najdôležitejším zámkom na Loire a bol rezidenciou francúzskych kráľov z rodu Valois.

Zámok tróniaci na skale nad mestom je postavený na základoch stredovekého hradu.

Prvé veľké stavebné úpravy na pevnosti dal urobiť Karol VII., ktorý ju skonfiškoval počas storočnej vojny, a sídlil tu so svojim dvorom. Od roku 1490 Karol VIII. podstatne rozšíril park a prebudoval staré hradné múry a budovy svojich kráľovských predchodcov. Aj keď zámok na prvý pohľad pôsobí ako hrad, predsa bol jedným z prvých v ktorých boli použité renesančné prvky. Kráľ, ktorý si prial modernú rezidenciu, v zime sám dohliadal na stavebné práce, a poveril talianskeho záhradného architekta Pacella da Merciogliano vytvorením prvého renesančného parku vo Francúzsku.

Medzi rokmi 1806 až 1810 boli zbúrané 2/3 zámku.

Na tomto zámku je pochovaný Leonardo da Vinci ktorý tu prežil posledné roky života a je pochovaný v zámockej kaplnke.

right|thumb|interiér

## Iné projekty

## Zdroj

Amboise, zámok
Amboise
Kategória:Parky vo Francúzsku
Kategória:Stavby v departemente Indre-et-Loire
Amboise (mesto)

**Amboise** je francúzske mesto na rieke Loire v departemente Indre-et-Loire v regióne Centre-Val de Loire, približne  od mesta Tours. Dnešné malé mesto (13 005 obyvateľov v roku 2011) v minulosti hostilo kráľovský dvor.

## Dejiny
Prvé zmienky o Amboise, latinsky Ambacia, sú už v 1. storočí pred Kr. V roku 503 tu kráľ Chlodovik I. uzavrel mier s Vizigótmi. V roku 1540 na zámku sídlil dvor rímskonemeckého cisára Karola V., ktorý cestoval po Francúzsku. V tej dobe tiež vyhorela časť zámku. V roku 1560 tu prebehlo tzv. Amboisské sprisahanie, počas ktorého sa francúzski hugenoti spolčili s rodom Bourbonovcov a pokúsili sa prevziať moc vo Francúzsku. V rokoch 1516 – 1519 tu žil a zomrel Leonardo da Vinci.

## Obyvateľstvo
Počet obyvateľov obce je  ().

Nasledujúci graf zobrazuje vývoj počtu obyvateľov v obci.

## Partnerské mestá
*  Baleni, Rumunsko
*  Boppard, Nemecko
*  Fana, Mali
*  Suwa, Japonsko
*  Vinci, Taliansko

## Osobnosti spojené s mestom
* Leonardo da Vinci (* 1452 – † 1519), taliansky renesančný architekt, hudobník, vynálezca, sochár a maliar
* Karol VIII. (* 1470 –  † 1498), francúzsky kráľ
* František (* 1518 – † 1536), dauphin, vojvoda z Bretónska, syn francúzskeho kráľa Františka I. a Klaudie Francúzskej
* Abd al-Kádir (* 1808 – 1883), alžírsky emir, učenec, filozof a mystik

## Pozri aj
* Zámok Amboise

## Referencie

## Iné projekty

## Externé odkazy
* Oficiálna stránka

## Zdroj

Kategória:Mestá v regióne Centre-Val de Loire
Kategória:Obce v departemente Indre-et-Loire
Majstrovstvá sveta v biatlone 2009 – Stíhacie preteky mužov na 12,5 km

**Stíhacie preteky mužov na 12,5 kilometrov** bola jedna z 5 mužských disciplín na Majstrovstvách sveta v biatlone 2009. Súťažilo sa v Phjongčhangu, 15. februára. Časové rozdiely medzi pretekármi pred štartom boli určené na základe výsledného rozdielu časov šprintu na 10 km.

Vyhral Nór Ole Einar Bjørndalen pred Maximom Čudovom z Ruska s náskokom 41,7 sekundy. Tretí skončil ďalší Nór, Alexander Os.

Pavol Hurajt zo Slovenska skončil na 54. mieste so stratou 6:48,7 minúty na víťaza. Ďalší slovenský reprezentant Marek Matiaško na preteky nenastúpil.

Niekoľko desiatok minút po skončení pretekov rozhodcovská komisia pridala Bjørndalenovi penalizáciu v podobe jednej trestnej minúty za nepovolené skrátenie trate. Za toho stavu by sa majstrom sveta stal Rus Maxim Čudov, striebornú medailu by získal Nór Alexander Os a Ole Einar Bjørndalen by skončil až tretí. Po proteste viacerých národných výprav komisia toto svoje rozhodnutie vrátila späť.

## Výsledky

## Poznámky
#  Miesto (Miesto zo šprintu)

## Referencie
* Výsledky 
* Výsledky  


Muži, Stíhacie preteky na 12,5 kilometrov
Planum Australe

**Planum Australe** (lat: *Južná rovina*) je južná polárna planina na Marse. Tiahne sa južne približne po 75°J s centrom na súradniciach 83.9°J 160.0°V. Geológia tejto oblasti mala byť preskúmaná neúspešnou NASA misiou Mars Polar Lander, ktorý stratil kontakt pri vstupe do atmosféry Marsu.

## Ľad
thumb|left|200px|Mapa južného pólu Marsu. Planum Australe je viditeľne vyvýšená nad okolitou oblasťou.
Planum Australe je čiastočne pokrytá permanentnou polárnou čiapkou, zloženou zo zamrznutej vody a suchého ľadu, s hrúbkou približne 3 km. Sezónne polárne čiapky sa vytvárajú na povrchu permanentných počas zimy na Marse od 60°J smerom na juh. Ich hrúbka dosahuje približne 1 m. Je možné, že táto oblasť ľadu sa zmrašťuje kvôli klimatickým zmenám alebo z dôvodu klimatického otepľovania.

V roku 1966, Leighton a Murray vyslovili teóriu, že marťanské polárne čiapky sú väčšou zásobárňou CO2 ako zásoba v atmosfére. Dnes je už ale známe, že aj južný, aj severný pol je tvorený prevažne z vodného ľadu. Oba poly majú sezónne pokrytie tenkou vrstvou CO2. Na južnom póle sa nachádza aj permanentné pokrytie s CO2 s hrúbkou 8 - 10 m na povrchu vodného ľadu. CO2 nie je mechanicky dosť silné, aby vytvorilo permanentnú 3 km hrubú vrstvu na dlhý čas.

Informácie z ESA misie Mars Express ukázali 3 hlavné časti polárnej čiapky. Najviac reflexná časť má zloženie 85 % suchý ľad a 15 % vodný ľad. Druhá časť, kde je polárna čiapka tvorená strmými úbočiami, je tvorená takmer výlučne vodným ľadom. Posledná časť je obklopená permafrostovými poľami, ktoré sa tiahnu do vzdialenosti desiatok kilometrov na sever.

Centrum permanentnej polárnej čiapky sa nenachádza na súradnici 90°J, ale približne 150 km severne od geografického južného pólu. Prítomnosť dvoch masívnych impaktných kráterov na západnej pologuli - Hellas Planitia a Argyre Planitia - vytvára nepohyblivú "''oblasť nízkeho tlaku''" nad permanentnou polárnou čiapkou. Z toho vyplývajúce počasie je modelom pre vytváranie sypkého bieleho snehu, ktorý má vysoké albedo. Toto je protikladom tmavšieho snehu, ktorý sa vytvára vo východnejších častiach polárnej oblasti.

## Marťanské pavúky
thumb|right|300px|''Pavúky'' na Marse tvorené kaňonmi

V Planum Australe sa nachádzajú dva odlišné menšie regióny: Australe Lingula a Promethei Lingula. Tieto oblasti sú zbrázdené kaňonmi Promethei Chasma, Ultimum Chasma, Chasma Australe a Australe Sulci. Podľa teórie tieto kaňony vznikli prúdením katabatického vetra. Najvačší kráter na Planum Australe je McMurdo.

## Pozri aj
* Planum Boreum, severná polárna planina
* Zoznam nížin na Marse
* Areografia

## Externé odkazy
* Akumulácia a erózia južného polárneho kruhu oblastí Promethei Lingula a Planum Australe 
* Mapa Google Mars - Planum Australe 
* Stratigrafia a topografia krátera McMurdo, Planum Australe, Mars 
* topografická mapa marťanského južného pólu 
* USGS mapa oblasti Planum Australe  

Kategória:Nížiny na Marse
Porciunkula

**Porciunkula** (alebo aj **Porcinkula**, angl. **Porziuncola**, lat. **Portiuncula**, či **Porzioncula**) môže byť: 
*  Označenie pre malý kúsok zeme, na ktorej je postavená kaplnka Anjelskej Panny Marie. Najstaršou zmienkou, v ktorej bolo toto slovo použité je zápis v dokumente z roku 1045 (v súčasnosti uložený v archívoch katedrály Cathedral of San Rufino, Assisi).
* Porciunkula (kaplnka) – kaplnka, ktorá je považovaná za centrum Františkánskeho rádu.
* Porciunkula (púť) – slávnosti, ktoré sú v kresťanskom svete organizované rádom Františkánov 1. až 2. augusta v roku.